b"\n_START_ARTICLE_\nPossessi\xc3\xb3 diab\xc3\xb2lica\n_START_PARAGRAPH_\nLa possessi\xc3\xb3 diab\xc3\xb2lica segons determinades creences i religions, \xc3\xa9s una situaci\xc3\xb3 a la qual es suposa que una persona actua sota l'influ\xc3\xa8ncia d'una for\xc3\xa7a sobrenatural, anomenat de vegades diable, dimoni o mal esperit que ha pres possessi\xc3\xb3. Aquesta for\xc3\xa7a \xc2\xabespiritual\xc2\xbb utilitza aleshores la persona com vehicle i desconnecta m\xc3\xa9s o menys tempor\xc3\xa0niament el seu lliure arbitri._NEWLINE_Segons les creences, pot ser un fenomen individual o de grup, com pot ser tant involunt\xc3\xa0ria com el resultat d'un pacte entre la persona i el dimoni. El vod\xc3\xba basa gran part de les seves pr\xc3\xa0ctiques en aquesta possessi\xc3\xb3. A la teologia cristiana dualista, es considera com una ocupaci\xc3\xb3 del cos, del qual el dimoni abusa, sense tenir acc\xc3\xa9s a l'\xc3\xa0nima. Als evangelis es relaten diverses an\xc3\xa8cdotes, per exemple quan Jes\xc3\xbas era a Cafarna\xc3\xbcm: \xc2\xabAix\xc3\xad que es va pondre el sol, tots els qui tenien malalts de diverses malalties, els duien a ell, i ell els imposava les mans un per un, i els guaria.\xc2\xa0Tamb\xc3\xa9 de molts sortien dimonis\xc2\xbb En la mitologia catalana, hi ha la hist\xc3\xb2ria de Riquilda, filla de Guifr\xc3\xa9 el Pel\xc3\xb3s (840-897), posse\xc3\xafda pel diable, quan tots els metges i exorcistes van fracassar, la portaven a fra Joan Gar\xc3\xad per guarir-la. Per\xc3\xb2 \xc2\xabLa pres\xc3\xa8ncia diab\xc3\xb2lica enva\xc3\xafa els pensaments de l'ermit\xc3\xa0, el qual va comen\xc3\xa7ar a sentir-se atret per la bella donzella. La temptaci\xc3\xb3 era massa forta i fra Gar\xc3\xad va acabar per sucumbir-hi. Va violar la filla del comte i despr\xc3\xa9s, horroritzat per la seva acci\xc3\xb3 pecaminosa, la va assassinar.\xc2\xbb_NEWLINE_Als primers segles es va desenvolupar una s\xc3\xa8rie de rituals per realitzar l'exorcisme pot fer sortir el diable i alliberar la v\xc3\xadctima, que manifesta el seu estat amb veus estranyes, moviments incontrolats, \xc3\xbas d'un llenguatge an\xc3\xb2mal i sovint forces superiors a les ordin\xc3\xa0ries. Amb el progr\xc3\xa9s de la ci\xc3\xa8ncia, moltes fen\xc3\xb2mens van trobar una explicaci\xc3\xb3 racional. L'esgl\xc3\xa9sia cat\xc3\xb2lica continua creient que hi ha possessions veritables i els exorcistes oficials han d'aprendre a diferenciar entre possessi\xc3\xb3 sobrenatural i els trastorns mentals com a s\xc3\xadmptoma d'una malaltia o d'una intoxicaci\xc3\xb3._NEWLINE_La ci\xc3\xa8ncia considera que aquestes possessions no existeixen i s\xc3\xb3n fruit o b\xc3\xa9 d'una suggesti\xc3\xb3 de la v\xc3\xadctima o el seu entorn o b\xc3\xa9 manifestaci\xc3\xb3 d'alguna malaltia mental. Les convulsions epil\xc3\xa8ptiques del qual es coneix avui l'origen neurlol\xc3\xb2gic, per exemple, s\xc3\xb3n un dels s\xc3\xadmptomes hist\xc3\xb2ricament associats a les possessions._NEWLINE_A Tail\xc3\xa0ndia hi ha la creen\xc3\xa7a en possessions angelicals de nines."